**З А Х Т Е В**

**ПРАВНОГ ЛИЦА/ПРЕДУЗЕТНИКА ЗА ПОВРАЋАЈ УПЛАЋЕНИХ СРЕДСТАВА**

**НАРОДНОЈ БАНЦИ СРБИЈЕ**

|  |
| --- |
| 1. ПОПУЊАВА ПРАВНО ЛИЦЕ/ПРЕДУЗЕТНИК - ПОДНОСИЛАЦ ЗАХТЕВА |

Молим да се изврши повраћај средстава уплаћених Народној банци Србије у износу од \_\_\_\_\_\_\_\_\_\_\_\_\_\_\_\_\_ динара (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), на основу следећих података:

|  |  |  |  |  |
| --- | --- | --- | --- | --- |
| Назив правног лица/предузетника | |  | | |
| Адреса седишта | |  | | |
| Матични број | |  | | |
| Број телефона | |  | | |
| Имејл адреса | |  | | |
| Број рачуна Народне банке Србије на који су уплаћена средства (рачун примаоца) | |  | | |
| Рачун са кога су уплаћена средства (рачун платиоца) | |  | | |
| Сврха уплате | |  | | |
| Датум уплате | |  | | |
| Износ уплаћених средстава | |  | | |
| Број рачуна на који ће се извршити повраћај средстава | |  | | |
| Образложење захтева: | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(место и датум подношења захтева)* |  | | *(потпис подносиоца захтева)* |

**Прилог:**

- Потврда о уплати средстава на рачун,[[1]](#footnote-1)

- Обавештење о обради података о личности са потписаном изјавом подносиоца захтева – пристанком за обраду података о личности;[[2]](#footnote-2)

**Напомена**: Само потпуни захтеви узеће се у разматрање (што подразумева правилно попуњен и потписан захтев и изјаву подносиоца која се односи на обраду података о личности, као и достављање наведених прилога).

|  |
| --- |
| 1. ПОПУЊАВА ОРГАНИЗАЦИОНА ЈЕДИНИЦА У НАРОДНОЈ БАНЦИ СРБИЈЕ |

Сагласни смо да се изврши повраћај средстава уплаћених Народној банци Србије у износу од \_\_\_\_\_\_\_\_\_\_\_\_\_\_\_\_ динара (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), подносиоцу из тачке 1. овог Захтева.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(датум)* | *(надлежни руководилац)* |

**ОБАВЕШТЕЊЕ О ОБРАДИ ПОДАТАКА О ЛИЧНОСТИ**

Народна банка Србије прикупља податке о личности предузетника који су поднели захтевза повраћај средстава уплаћених Народној банци Србије и врши обраду тих података у складу с одредбама Закона о заштити података о личности.

Правни основ за прикупљање и обраду података о личности представља изричит пристанак лица, који се даје приликом подношења Захтева предузетника за повраћај уплаћених средстава и који је саставни део овог обавештења (Изјава подносиоца захтева).

Народна банка Србије, са седиштем у Београду, Краља Петра 12 (матични број: 07007965) је руковалац података о личности и овлашћена је да прикупља и обрађује те податке, под условима, на начин и у роковима који су предвиђени овим обавештењем. Подаци о личности су следећи: име и презиме/назив предузетника, адреса седишта, матични број, број телефона, имејл адреса, број рачуна са којег су уплаћена средства, сврха и датум уплате, као и број рачуна на који ће се извршити повраћај.

Контакт подаци лица за заштиту података о личности у Народној банци Србије: Михаило Стеванчевић, саветник за усклађеност пословања, Београд, Краља Петра 12, канцеларија 202. Aдреса електронске поште: mihailo.stevancevic@nbs.rs.

Наведени подаци се прикупљају на основу уговорне обавезе, а ради провере примљених уплата и израде налога за повраћај средстава, односно ради идентификације предузетника приликом реализације повраћаја средстава и повезивања уплата са издавањем докумената, a према подацима наведеним у захтеву предузетника за повраћај уплате, достављених поштом или преко писарнице. Подносилац захтева није обавезан да пристане на обраду тражених података. У случају да подносилац захтева не пристане на обраду тражених података или ускрати давање ових података, није могуће проверити примљене уплате, нити израдити налог за повраћај средстава.

Прикупљене податке о личности подносилаца захтева, користе искључиво запослени у Народној банци Србије, у Дирекцији за рачуноводство и финансије, који обављају послове у вези са повраћајем средстава и вођењем збирки података о личности и који имају приступ тим подацима, као и запослени у организационој јединици надлежној за пружање услуге по којој су средства уплаћена на име накнаде и која даје сагласност на повраћај средстава. Без обраде података на наведени начин не би било могуће правилно извршити повраћај неискоришћених уплата, тј. проверити искоришћеност извршених уплата, односно извршити идентификацију предузетника. Народна банка Србије води евиденцију о примљеним захтевима за повраћај уплате средстава, по којима се повраћај извршио или није извршио и обавезује се да ће податке о личности предузетника користити у наведене сврхе и да добијене податке неће учинити доступним неовлашћеним лицима.

Предузетник чији су подаци предмет прикупљања може опозвати пристанак писменим путем, изјавом воље да више не жели да буде обавезан датом сагласношћу, с тим да опозив има дејство од момента његовог пријема од стране Руковаоца. Опозив пристанка не утиче на допуштеност обраде која је вршена на основу пристанка пре опозива. Правна последица опозива је престанак обраде наведених података од стране Руковаоца и брисање свих података о предузетнику које је опозвало пристанак који су до тада обрађивани у складу са наведеном сврхом. У случају опозива, предузетник који је претходно дао пристанак дужан је да Народној банци Србије накнади оправдане трошкове и штету, у складу са прописима који уређују одговорност за штету.

Лице чији се подаци обрађују има право да од Народне банке Србије захтева приступ подацима, увид, копију, исправку, допуну, ажурирање, прекид и привремену обуставу обраде, као и брисање података у следећим случајевима: сврха обраде није јасно одређена; сврха обраде је измењена, а нису испуњени услови за обраду за ту измењену сврху; сврха обраде је остварена, односно подаци више нису потребни за остваривање сврхе; начин обраде је недозвољен; податак спада у број и врсту података чија је обрада несразмерна сврси; податак је нетачан, а не може се путем исправке заменити тачним; податак се обрађује без пристанка или овлашћења заснованог на закону и у другим случајевима када се обрада не може вршити у складу с одредбама Закона о заштити података о личности. Лице чији се подаци обрађују има право на преносивост података о личности, односно право да податке који су претходно достављени прими од Народне банке Србије, право на прекид и привремену обуставу обраде ако је оспорило тачност, потпуност и ажурност података, као и право да се ти подаци означе као оспорени док се не утврди њихова тачност, потпуност и ажурност. Поред наведеног, лице чији се подаци обрађују има право да у сваком тренутку поднесе приговор Народној банци Србије на обраду података о личности и то путем е-маил адресе: [drf@nbs.rs](mailto:drf@nbs.rs).

У случају недозвољене обраде лице се може обратити Поверенику за информације од јавног значаја и заштиту података о личности.

Народна банка Србије податке о личности који се односе на лице чије се подаци обрађују неће прослеђивати или стављати на увид другим корисницима нити износити из Репубике Србије.

Подаци о личности чувају се у периоду од 3 године, односно док за то постоји важећа сагласност. Народна банка Србије неће чувати податке дуже него што је то нужно и законито, а исте обрађује искључиво у сврхе за које су подаци прикупљени.

**ИЗЈАВА ПОДНОСИОЦА ЗАХТЕВА**

Под пуном материјалном и кривичном одговорношћу изјављујем да су подаци о личности наведени у Захтеву предузетника за повраћај уплаћених средстава Народној банци Србије, који је саставни део ове Изјаве, истинити и тачни.

Овим изјављујем да ме је Народна банка Србије претходно упознала са обрадом података о личности у складу са Законом о заштити података о личности које прибавља од подносиоца из захтева предузетника за повраћај уплаћених средстава Народној банци Србије, а у циљу провере примљених уплата и креирања налога за повраћај средстава, односно ради идентификације предузетника приликом реализације повраћаја средстава и повезивања уплата са издавањем докумената.

Својим потписом дајем изричит пристанак Народној банци Србије за прикупљање, обраду и коришћење мојих личних података садржаних у захтеву за повраћај средстава, у смислу Закона о заштити података о личности.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(место и датум подношења изјаве)* |  | *(потпис подносиоца изјаве)* |

1. Уколико се Захтев односи на повраћај уплаћених средстава на рачун **980-333-07**, потврда о уплати средстава на рачун треба да буде оверена од стране надлежне јединице Министарства унутрашњих послова, чиме се потврђује да услуга није извршена, односно да средства треба вратити подносиоцу захтева. [↑](#footnote-ref-1)
2. Обавештење о обради података о личности са потписаном изјавом подносиоца захтева, доставља се уколико је подносилац захтева предузетник. Уколико захтев подноси правно лице, наведени прилог се не доставља. [↑](#footnote-ref-2)